Pranešimas žiniasklaidai

2025 m. gegužės 5 d.

**Vienas skanukas – savam, kitas – svetimam: pavasarį pagalbos laukia daugybė letenų**

**Atėjęs pavasaris ir šilti orai atneša ne tik džiugesį, bet ir nemažai iššūkių augintiniams. Neretai padidėja įvairių parazitų sukeltų ligų ir alergijų rizika, ką ypač jaučia atšilus orams pagalbos dažniau prašančios įvairios gyvūnų prieglaudos. Lietuviško prekybos tinklo „Maxima“ atstovai pastebi, kad pirkėjų noras palepinti savo keturkojus labiau kasmet vis auga, tad dabar vykstančios „Gyvūnų mugės“ metu kviečia atsigręžti bei prisidėti ir prie beglobių gyvūnų gerovės.**

Lietuviško prekybos tinklo „Maxima“ duomenimis, tautiečiai savo augintinių gerovei kiekvienais metais skiria vis daugiau dėmesio ir finansų. Gyvūnų prekių pardavimų kiekis vykstant „Gyvūnų mugei“ vien 2024-ųjų rudenį, palyginus su tuo pačiu laikotarpiu 2023-iaisiais, išaugo 15 proc.

„Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė akcentuoja, kad daugiausiai šeimininkų dėmesio sulaukia suaugusios katės. Joms skirto šlapio ėdalo pernai rudenį parduota net 6,5 karto daugiau nei šlapio ėdalo suaugusiems šunims. Taip pat tarp populiariausių prekių – sausi ėdalai suaugusioms ir sterilizuotoms katėms bei šlapias ėdalas kačiukams.

„Nemažai įsigyjama ne tik sotesnei augintinių kasdienybei ir geresnei sveikatai skirtų prekių, bet ir įvairių skanėstų. Antra pagal perkamumą prekių grupė – šunų skanėstai palepinimui ar dresūrai. Populiarumo sulaukia ir šunų skanėstai ilgam kramtymui bei, žinoma, skanėstai kačių palepinimui. Nors pirkėjai drąsiai išbando naujoves ir įvairiausių gamintojų prekes, tačiau labiausiai jų dėmesį vis tiek traukia „Lovett“ ir „Gourmet Gold“ prekių ženklai“, – pasakoja I. Trakimaitė-Šeškuvienė.

**Puiki galimybė pagalvoti ne tik apie savo, bet ir beglobius keturkojus**

Pasak „Maximos“ atstovės, sezoniškai vykstant „Gyvūnų mugei“ pirkėjai, naudodamiesi gerų kainų pasiūlymais, siekia pasirūpinti savo augintinių maistu ar kitomis priežiūros priemonėmis iškart į priekį. Šią tendenciją įtvirtina ir „Maximos“ duomenys – šios mugės metu prekybos tinkle keturkojams skirtų prekių pardavimai, lyginant su reguliariais pardavimais, išauga net 92 proc.

„Taip pat pastebime, kad „Gyvūnų mugė“ dažnam augintinį turinčiam pirkėjui pasitarnauja ne tik kaip puiki galimybė sutaupyti pinigų, bet ir gera paskata imtis gražių darbų pasirūpinant ne tik savo mylimais gyvūnais, bet ir tais, kurie gyvena prieglaudose.

Be to, net ir pačios beglobius keturkojus prižiūrinčios nevyriausybinės organizacijos neretai vykstant šiai mugei socialiniuose tinkluose kreipiasi į tautiečius, kurie, esant galimybei pigiau parūpinti reikalingiausių priemonių, galėtų paaukoti taip trūkstamo maisto ar kitų gyvūnams reikalingų produktų.

Ši ribotų išteklių problema itin suintensyvėja pavasarį, kai gyvūnų prieglaudos gerokai didesnę dalį lėšų turi skirti veterinarinėms išlaidoms, tad kiekviena padovanota šlapio ėdalo ar kraiko dėžutė tiesiogiai prisideda prie gyvūnų sveikatos ir kokybiškesnio gyvenimo. Paaukoti beglobių gyvūnų prieglaudoms nepraleidžiame galimybės ir patys, tad dabar prisidėti prie jų gerovės kviečiame ir kitus, kurie neabejingi tiems, kam pasisekė mažiau“, – ragina „Maximos“ atstovė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt